Αθλητικά γεγονότα του 2010/Ιούνιος

Αθλητικά γεγονότα που συνέβησαν τον Ιούνιο του 2010.

 2 Ιουνίου 
 Σε φιλικό ποδοσφαιρικό αγώνα λίγο πριν το Παγκόσμιο Κύπελλο Ποδοσφαίρου 2010, η Βραζιλία κερδίζει με 3-0 τη Ζιμπάμπουε στη Χαράρε. Είναι ο πρώτος αγώνας για την αφρικανική χώρα στην έδρα της με αντίπαλο μία χώρα που δεν είναι αφρικανική, από την εποχή της ανεξαρτησίας. 

 3 Ιουνίου 
 Στον πρώτο της σειράς τελικών του ΝΒΑ, οι Λος Άντζελες Λέικερς επικρατούν των Μπόστον Σέλτικς με 102-89.

 4 Ιουνίου 
 Οι αδερφές Βίνους και Σερένα Γουίλιαμς κερδίζουν το διπλό στο Ρολάν Γκαρός και τον 4ο συνεχόμενο γκραν σλαμ τον τίτλο στο διπλό. Το δίδυμο επικράτησαν των Πέτσε και Σρεμπότνκι με 6-2, 6-3.Είναι μόλις το 3ο ζευγάρι όλων των εποχών που έχει κατακτήσει το διπλό και στα τέσσερα γκραν σλαμ.

 5 Ιουνίου 
 Η υπ' αριθμόν 17 στην παγκόσμια κατάταξη Φραντσέσκα Σκιαβόνε νικά την Αυστραλή Σαμάνθα Στότουρ με 6-4 7-6 στον τελικό του απλού γυναικών του Ρολάν Γκαρός και γίνεται η πρώτη Ιταλίδα που κατακτά τουρνουά της σειράς γκραν σλαμ και επίσης η πρώτη αντισφαιρίστρια από το 1933 που κατακτά τον συγκεκριμένο τίτλο χωρίς να βρίσκεται στην πρώτη δεκάδα της παγκόσμιας κατάταξης.  

 6 Ιουνίου 
 Ο Ραφαέλ Ναδάλ κατακτά για για πέμπτη φορά τα τελευταία έξι χρόνια τον τελικό του απλού ανδρών του Ρολάν Γκαρός, νικώντας με 3-0 (6-4, 6-2, 6-4) τον σουηδό Ρόμπιν Σόντερλινγκ. 
 Δεκάδες φίλαθλοι, κυρίως Νιγηριανοί, ποδοπατήθηκαν, όταν προσπάθησαν να εισέλθουν στο χωρητικότητας 10.000 θεατών γήπεδο "Μακχάλονγκ" στο Γιοχάνεσμπουργκ, για το φιλικό προετοιμασίας εν όψει του Μουντιάλ της Ν. Αφρικής, μεταξύ των ομάδων της Νιγηρίας και της Βόρειας Κορέας. 
Σοβαρά επεισόδια στον 4ο τελικό των play-off του Ελληνικού πρωταθλήματος καλαθοσφαίρισης μεταξύ των ομάδων Ολυμπιακού και Παναθηναϊκού λαμβάνουν χώρα στο Στάδιο Ειρήνης και Φιλίας, από οπαδούς των ερυθρολεύκων. Ο αγώνας ξεκίνησε με καθυστέρηση, και διακόπηκε μια ακόμα φορά, πριν την τελική του διακοπή 1 περίπου λεπτό πριν την ολοκλήρωση του· ο Παναθηναϊκός κατέκτησε τελικά το πρωτάθλημα. 
 Στον δεύτερο αγώνα της σειράς τελικών του ΝΒΑ, οι Μπόστον Σέλτικς επικρατούν των Λος Άντζελες Λέικερς με 103-94, στην έδρα των Λέικερς, ισοφαρίζοντας σε 1-1.
 Ολοκληρώνεται στις Βουκολιές Χανίων με τη συμμετοχή σχεδόν 130 παικτών η πρώτη πανελλήνια υπαίθρια γιορτή μπριτζ μπριτζ. 

 7 Ιουνίου 
Ο Παναθηναϊκός κατακτά το πρωτάθλημα καλαθοσφαίρισης Ελλάδας 2009-10, με συνολικά 3-1 νίκες, στους τελικούς των play-off κόντρα στον Ολυμπιακό.

 8 Ιουνίου 
 Στον τρίτο αγώνα της σειράς τελικών του ΝΒΑ, οι Λος Άντζελες Λέικερς επικρατούν των Μπόστον Σέλτικς με 91-84, στη Βοστόνη, κάνοντας το 2-1 υπέρ τους.

 10 Ιουνίου 
Οι Μπόστον Σέλτικς επικρατούν των Λος Άντζελες Λέικερς με 96-89, στον τέταρτο αγώνα της σειράς τελικών του ΝΒΑ, στην έδρα τους, ισοφαρίζοντας σε 2-2.

 13 Ιουνίου 
Ο Λιούις Χάμιλτον κατακτά την πρώτη θέση στο Γκραν Πρι του Καναδά και περνά στην πρώτη θέση στη βαθμολογία του Παγκόσμιου πρωταθλήματος Φόρμουλα 1. (επίσημα αποτελέσματα αγώνα) 
Ο Ολυμπιακός κατακτά για το 2010 το πανελλήνιο πρωτάθλημα στίβου, τόσο στους άνδρες όσο και στις γυναίκες. 
Ο Χρήστος Ταμπαξής σημειώνει παγκόσμιο ρεκόρ στα 50 μ. ύπτιο (κατηγορία S1), κατά τη διάρκεια του Πανελληνίου Πρωταθλήματος Κολύμβησης Open για άτομα με αναπηρία, με χρόνο 1:20.01.
Στον 5ο αγώνα της σειράς τελικών του ΝΒΑ, οι Μπόστον Σέλτικς επικρατούν των Λος Άντζελες Λέικερς με 92-86, στη Βοστώνη, κάνοντας το 3-2 υπέρ τους.

 15 Ιουνίου 
Στον 6ο αγώνα της σειράς τελικών του ΝΒΑ, στο Λος Άντζελες, οι Λος Άντζελες Λέικερς επικρατούν των Μπόστον Σέλτικς με 89-67, ισοφαρίζοντας σε 3-3. Ο πρωταθλητής θα κριθεί στο 7ο παιχνίδι που θα διεξαχθεί στην έδρα των Λέικερς. 

 17 Ιουνίου 
Πρωταθλητές στο NBA στέφονται οι Λος Άντζελες Λέικερς, οι οποίοι επικρατούν με σκορ 83-79 στον έβδομο και τελευταίο αγώνα της σειράς τελικών του πρωταθλήματος, των Μπόστον Σέλτικς, σε αγώνα στην έδρα τους. Αυτός είναι ο δεύτερος συνεχόμενος και συνολικά ο 16ος τίτλος που κατακτά η ομάδα του Λος Άντζελες. 

20 Ιουνίου 
Ο Γκρέμε Μακντάουελ από τη Βόρεια Ιρλανδία κερδίζει το 110ο Αμερικανικό Όπεν του γκολφ, που ολοκληρώνεται στην Καλιφόρνια. 

 21 Ιουνίου 
 Ολοκληρώνεται στην Αργεντινή το Παγκόσμιο πρωτάθλημα ράγκμπι νέων ανδρών (κάτω των 20 ετών). Η Νέα Ζηλανδία κατακτά τον τίτλο, νικώντας στον τελικό την Αυστραλία με 62-17 και την 3η θέση να κατακτά η Νότια Αφρική, επικρατώντας της Αγγλίας με 27-22.

 24 Ιουνίου 
 Τελειώνει, έπειτα από σχεδόν 4 ημέρες, ο μεγαλύτερος σε διάρκεια αγώνας αντισφαίρισης στην ιστορία του αθλήματος. Στον πρώτο γύρο του Γουίμπλεντον ο Αμερικανός Τζον Άισνερ κερδίζει με 6-4, 3-6, 6-7 (7-9), 7-6 (7-3), 70-68 τον Γάλλο Νικολά Μαχού κατακτώντας το 5ο σετ των 138 γκέιμς. Ο αγώνας, που είχε διακοπεί λόγω σκότους στις 23 Ιουνίου, και ενώ το σκορ ήταν 59-59, ολοκληρώθηκε έπειτα από τρεις μέρες, 11 ώρες και 5 λεπτά. 

 27 Ιουνίου 
Ο Σεμπάστιαν Φέτελ, με Red Bull Racing, κατακτά την πρώτη θέση στο Γκραν Πρι Ευρώπης, στους δρόμους της Βαλένθιας, τον 9ο αγώνα της σειράς του Παγκόσμιου πρωταθλήματος Φόρμουλα 1 για το 2010. Τα τελικά αποτελέσματα προέκυψαν μετά από ποινές που επιβλήθηκαν σε 9 οδηγούς για μεγαλύτερη από την επιτρεπτή ταχύτητα, κατά την αποχώρηση του αυτοκινήτου ασφαλείας.(επίσημα αποτελέσματα αγώνα) 

 Παγκόσμιο Κύπελλο Ποδοσφαίρου 2010 
 11 Ιουνίου 
 Η διοργάνωση αρχίζει με τη φαντασμαγορική τελετή έναρξης. Είναι η πρώτη φορά που το Παγκόσμιο Κύπελλο διεξάγεται στην Αφρική. 
 Για το αναλυτικό άρθρο, δείτε Παγκόσμιο Κύπελλο Ποδοσφαίρου 2010. 

Αποτελέσματα αγώνων (συνοπτικά)

Φάση Ομίλων

11/06: Νότια Αφρική  1 - 1  Μεξικό 
11/06: Ουρουγουάη  0 - 0  Γαλλία
12/06: Νότια Κορέα  2 - 0  Ελλάδα
12/06: Αργεντινή  1 - 0  Νιγηρία
12/06: Αγγλία  1 - 1  ΗΠΑ
13/06: Αλγερία  0 - 1  Σλοβενία
13/06: Σερβία   0 - 1   Γκάνα
13/06: Γερμανία   4 - 0   Αυστραλία
14/06: Ολλανδία   2 - 0   Δανία
14/06: Ιαπωνία   1 - 0   Καμερούν
14/06: Ιταλία   1 - 1   Παραγουάη
15/06: Νέα Ζηλανδία   1 - 1   Σλοβακία
15/06: Ακτή Ελεφαντοστού   0 - 0   Πορτογαλία
15/06: Βραζιλία   2 - 1   Βόρεια Κορέα
16/06: Ονδούρα   0 - 1   Χιλή
16/06: Ισπανία   0 - 1   Ελβετία
16/06: Νότια Αφρική   0 - 3   Ουρουγουάη
17/06: Αργεντινή   4 - 1   Νότια Κορέα
17/06: Ελλάδα   2 - 1   Νιγηρία
17/06: Γαλλία   0 - 2   Μεξικό
18/06: Γερμανία   0 - 1   Σερβία
18/06: Σλοβενία   2 - 2   ΗΠΑ
18/06: Αγγλία   0 - 0   Αλγερία
19/06: Ολλανδία   1 - 0   Ιαπωνία
19/06: Γκάνα   1 - 1   Αυστραλία
19/06: Καμερούν   1 - 2   Δανία
20/06: Σλοβακία   0 - 2   Παραγουάη
20/06: Ιταλία   1 - 1   Νέα Ζηλανδία
20/06: Βραζιλία   3 - 1   Ακτή Ελεφαντοστού
21/06: Πορτογαλία   7 - 0   Βόρεια Κορέα
21/06: Χιλή   1 - 0   Ελβετία
21/06: Ισπανία   2 - 0   Ονδούρα
22/06: Μεξικό   0 - 1   Ουρουγουάη
22/06: Γαλλία   1 - 2   Νότια Αφρική
22/06: Νιγηρία   2 - 2   Νότια Κορέα
22/06: Ελλάδα   0 - 2   Αργεντινή
23/06: Σλοβενία   0 - 1   Αγγλία
23/06: ΗΠΑ   1 - 0   Αλγερία
23/06: Γκάνα   0 - 1   Γερμανία
23/06: Αυστραλία   2 - 1   Σερβία
24/06: Σλοβακία   3 - 2   Ιταλία
24/06: Παραγουάη   0 - 0   Νέα Ζηλανδία
24/06: Δανία   1 - 3   Ιαπωνία
24/06: Καμερούν   1 - 2   Ολλανδία
25/06: Πορτογαλία   0 - 0   Βραζιλία
25/06: Βόρεια Κορέα   0 - 3   Ακτή Ελεφαντοστού
25/06: Χιλή   1 - 2   Ισπανία
25/06: Ελβετία   0 - 0   Ονδούρα

Φάση των 16

26/06: Ουρουγουάη   2 - 1   Νότια Κορέα
26/06: ΗΠΑ   1 - 2 (παρ.)  Γκάνα
27/06: Γερμανία   4 - 1   Αγγλία
27/06: Αργεντινή   3 - 1   Μεξικό
28/06: Ολλανδία   2 - 1   Σλοβακία
28/06: Βραζιλία   3 - 0   Χιλή
29/06: Παραγουάη   0 - 0  (πέναλτι: 5 - 3 )  Ιαπωνία
29/06: Ισπανία   1 - 0   Πορτογαλία

 06